ગુડગાંવઃ 7મા ધોરણમાં અભ્યાસ કરતા એક વિદ્યાર્થીએ સ્કૂલ ટીચરને ઇ-મેલ મારફતે રેપની ધમકી આપી હતી. ધમકી મળ્યાના 12 દિવસ બાદ શિક્ષિકાએ રાજીનામુ આપી દીધું. ઇ-મેલ મારફતે મોકલેલા રાજીનામામાં શિક્ષિકાએ લખ્યું કે, ‘ભાવનાત્મક રૂપે હું બહુ દુઃખી છું અને આરોપ-પ્રત્યારોપના ચક્કરમાં નથી પડવા માગતી. મારું માનવું છે કે ગેજેટ્સના વધુ પડતા ઉપયોગને કારણે બાળકો પર ખોટી અસર પડી રહી છે. સ્કૂલ અને વાલીઓએ તેમના પર વધુ ધ્યાન આપવું જોઇએ અને તેમને સાચી દીશા બતાવવાની જરૂર છે. બીજી વખત આવું ન થાય એટલા માટે બાળકોનું યોગ્ય કાઉન્સલિંગ કરાવવામાં આવે તે જરૂરી છે.’